Ο **Ανδρόνικος** (άκμασε 1125-1156) από την Οικογένεια Κοντοστέφανων ήταν αριστοκράτης και στρατιωτικός διοικητής στη Ρωμανία.

Βιογραφία
---------

Ήταν γιος του Ισαακίου, που υπηρέτησε κατά τη βασιλεία του Αλεξίου Α΄ Κομνηνού με αποκορύφωμα την ανεπιτυχή αποστολή του ως μεγάλου δούκα (ναυάρχου) εναντίον των Νορμανδών το 1107/08.

Ξεκίνησε τη σταδιοδρομία του ως αξιωματικός του στρατού υπό τον Ιωάννη Β΄ Κομνηνό, γιο του Αλεξίου Α΄. Δεν γνωρίζουμε λεπτομέρειες· διακρίθηκε αρκετά ώστε να αποκτήσει την εύνοια του Αυτοκράτορα. Η σταδιοδρομία του είναι καλύτερα καταγεγραμμένη κατά τη βασιλεία του Μανουήλ Α΄ Κομνηνού, γιου του Ιωάννη Β΄. Το 1144 διοίκησε την εκστρατεία εναντίον του Ραϋμόνδου των Πουατιέ, συζύγου της Κωνσταντίας πριγκίπισσας της Αντιόχειας. Μαζί του ήταν ο αδελφός του Ιωάννης, ο στρατηγός Προσούχ και ο μεγάλος δούκας (ναύαρχος) Δημήτριος Βρανάς με το στόλο του. 

Οι Ρωμαίοι γρήγορα ελευθέρωναν τα φρούρια της Κιλικίας, που είχε καταλάβει ο Ραϋμόνδος και προωθήθηκαν ως τα προάστια της Αντιόχειας, στα οποία έκαναν επιδορμή. Όταν όμως οι Ρωμαίοι άρχισαν την επιστροφή, ο Ραϋμόνδος τους πλησίαζε με τον στρατό του, σκοπεύοντας να τους επιτεθεί. Ο Ανδρόνικος και οι δικοί του πληροφορήθηκαν την παρουσία του με μικρή ακολουθία κοντά στο μέρος που στρατοπέδευσαν και επιτέθηκαν σε αυτόν και στον κύριο στρατό του. Ο τελευταίος αποσύρθηκε γρήγορα πίσω από τα τείχη της Αντιόχειας, ενώ ο Ραϋμόνδος δεν επέστρεψε στην πόλη, παρά μόνο αφού έπεσε η νύχτα.

Ο Ανδρόνικος έλαβε μέρος και στην εκστρατεία στο Μπρίντιζι το 1156, αλλά οι λεπτομέρειες δεν μας είναι γνωστές. Ασθένησε και λίγο πριν αποβιώσει εκάρη μοναχός με το όνομα Αντώνιος.

Οικογένεια
----------

Νυμφεύτηκε π. το 1125 τη Θεοδώρα Κομνηνή, κόρη του Αδριανού/Ιωάννη Δ΄ αρχιεπισκόπου Αχρίδος (γιου του σεβαστοκράτορα Ισαάκιου Κομνηνού, μεγαλύτερου αδελφού του Αλεξίου Α΄) και είχε τέκνα:

* Ιωάννης, πανσεβαστός. Συμμετείχε σε Συνόδους του 1157 και του 1166.
* Αλέξιος.
* κόρη.
* (τέκνο).

Η σύζυγός του επέζησε αυτού, καθώς και ο γιος του Ιωάννης και μία κόρη του.

Αναφορές
--------

1. ↑  Ανακτήθηκε στις 27  Νοεμβρίου 2018.
2. 1 2  Βαρζός 1984, σελ. 291.
3. ↑  ODB, "Kontostephanos" (A. Kazhdan), pp. 1148–49.
4. ↑  Skoulatos 1980, σελίδες 131–132.
5. ↑  Βαρζός 1984, σελίδες 291–292.
6. ↑  Βαρζός 1984, σελίδες 292–293.
7. ↑  Βαρζός 1984, σελ. 293.
8. 1 2  Βαρζός 1984, σελ. 294.
9. ↑  Βαρζός 1984, σελίδες 162 -163, 291.
10. ↑  Gautier 1971, σελ. 222, footnote 10.
11. ↑  Βαρζός 1984, σελίδες 294, 296.

Πηγές
-----

* (Αγγλικά) Kazhdan, Alexander, επιμ. (1991). *The Oxford Dictionary of Byzantium*. Οξφόρδη και Νέα Υόρκη: Oxford University Press. ISBN 0-19-504652-8.
* Skoulatos, Basile (1980). *Les personnages byzantins de l'Alexiade: Analyse prosopographique et synthèse* [*The Byzantine Personalities of the Alexiad: Prosopographical Analysis and Synthesis*] (στα French). Louvain-la-Neuve: Nauwelaerts. CS1 maint: Μη αναγνωρίσιμη γλώσσα (link)
* Βαρζός, Κωνσταντίνος (1984). *Η Γενεαλογία των Κομνηνών* (PDF). **A**. Θεσσαλονίκη: Κέντρο Βυζαντινών Ερευνών. OCLC 834784634.
* Gautier, Paul (1971). «Le synode des Blachernes (fin 1094). Etude prosopographique» (στα γαλλικά). *Revue des études byzantines, tome 29*: 213-284. doi:10.3406/rebyz.1971.1445. .